|  |  |  |  |
| --- | --- | --- | --- |
| **ПАРАТ**  РЕСПУБЛИКА ТАТАРСТАН  НИЖНЕКАМСКИЙ  ГОРОДСКОЙ СОВЕТ  пр. Строителей, д. 12, г. Нижнекамск, 423570 | Описание: Herb | | ТАТАРСТАН РЕСПУБЛИКАСЫ  ТҮБӘН КАМА  ШӘҺӘР СОВЕТЫ  Төзүчеләр пр., 12 нче йорт, Түбән Кама шәһәре, 423570 |
| Тел./факс: (8555) 42-42-66. E-mail: Gorsovet.Nk@tatar.ru | | | |
| **РЕШЕНИЕ**  2021 елның 7 апреле № 14 | | **КАРАР** | |

Түбән Кама шәһәре башкарма комитеты җитәкчесе вазыйфасын биләүгә

конкурс үткәрү турында

Түбән Кама шәһәре башкарма комитеты җитәкчесе Салаватов Айрат Ринат улының вәкаләтләре вакытыннан алда туктатылу сәбәпле, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 37 статьясындагы 5 пунктына, «Татарстан Республикасында җирле үзидарә турында» Татарстан Республикасы Законының 26 статьясына, «Түбән Кама шәһәре башкарма комитеты җитәкчесе вазыйфасын биләүгә конкурс уздыру тәртибен раслау турында» Түбән Кама шәһәр Советының 2015 елның 27 апрелендәге 19 номерлы карарына таянып, Түбән Кама шәһәр Советы

КАРАР БИРӘ:

1. Түбән Кама шәһәре башкарма комитеты җитәкчесе вазыйфасын биләүгә конкурс игълан итәргә.

2. Түбән Кама шәһәре башкарма комитеты җитәкчесе вазыйфасына кандидатка карата куелган таләпләрне расларга (кушымта).

3. Түбән Кама муниципаль районы Башкарма комитеты җитәкчесенең «Татарстан Республикасы Түбән Кама муниципаль районы Түбән Кама шәһәре муниципаль берәмлеге башкарма комитеты җитәкчесе вазыйфасын биләүгә кандидатураларны карау өчен конкурс комиссиясе әгъзаларын билгеләү турында» 2021 елның 6 апрелендәге 360 номерлы карарын исәпкә алып, Түбән Кама шәһәре башкарма комитеты җитәкчесе вазыйфасын биләүгә кандидатураларны карау өчен түбәндәге составта алты кешедән торган конкурс комиссиясен расларга:

|  |  |
| --- | --- |
| Метшин  Айдар Рәис улы | - Түбән Кама шәһәр Советы депутаты, комиссия рәисе; |
| Камелина  Марина Валерьевна | - Түбән Кама шәһәр Советы депутаты, комиссия рәисе урынбасары; |
| комиссия әгъзалары: |  |
| Умников  Александр Витальевич | - Түбән Кама муниципаль районы Советы депутаты; |
| Сәйфетдинов  Айдар Габдуллаҗан улы | - Түбән Кама муниципаль районы Башкарма комитеты җитәкчесе; |
| Беляев  Радмир Илдар улы | - Түбән Кама муниципаль районы Башкарма комитеты җитәкчесенең беренче урынбасары; |
| Бәдретдинов  Илнар Наил улы | - Түбән Кама муниципаль районы Башкарма комитеты җитәкчесе урынбасары. |

4. Конкурска документларны 2021 елның 12 апреленнән 4 маена кадәр Төзүчеләр пр., 12 нче йорт, 202 нче каб. адресы буенча урнашкан Советлар Йорты бинасында 8 дән 17 сәгатькә кадәр, ял көннәреннән тыш, көн саен кабул итәргә, тел. 42-42-66.

5. Конкурс комиссиясенә 2021 елның 6 маеннан 14 маена кадәр Түбән Кама шәһәре башкарма комитеты җитәкчесе вазыйфасын биләүгә кандидатларны конкурс нигезендә сайлап алуны үткәрергә һәм конкурс тәмамланганнан соң өч көн эчендә конкурс нәтиҗәләрен һәм кандидатлар турында мәгълүматны Түбән Кама шәһәр Советына тапшырырга.

6. Түбән Кама шәһәр Советының оештыру бүлегенә:

6.1. 2021 елның 9 апрелендә массакүләм мәгълүмат чараларында Түбән Кама шәһәр Советының әлеге карарын, Түбән Кама шәһәре башкарма комитеты җитәкчесе вазыйфасын биләүгә дәгъвачыга карата куелган таләпләрне, конкурста катнашу өчен кирәкле документлар исемлеген, Түбән Кама шәһәре башкарма комитеты җитәкчесе белән контракт проектын бастырып чыгарырга;

6.2. конкурста катнашу өчен дәгъвачылар тарафыннан тапшырылган документларны конкурс комиссиясенә кабул итүне, саклауны, тапшыруны тәэмин итәргә.

7. Әлеге карарның үтәлешен контрольдә тотуны Түбән Кама шәһәре Мэры урынбасары М.В. Камелинага йөкләргә.

|  |  |
| --- | --- |
| Түбән Кама шәһәре Мэры | А.Р.Метшин |

Түбән Кама шәһәр Советының

2021 елның 7 апреле

14 номерлы карарына кушымта

Түбән Кама шәһәре башкарма комитеты җитәкчесе вазыйфасын биләүгә

дәгъвачыга карата куелган таләпләр

1. Башкарма комитет җитәкчесе вазыйфасына кандидатның түбәндәгеләр булуы:

а) Россия Федерациясе гражданлыгы;

б) эшчәнлек юнәлешенә туры килә торган югары һөнәри белем;

в) кимендә ике ел муниципаль хезмәт стажы яки белгечлек, әзерлек юнәлеше буенча кимендә дүрт ел эш стажы;

г) оешма, дәүләт органы, муниципаль орган җитәкчесе, җитәкче урынбасары, шулай ук аларның структур бүлекчәләре җитәкчеләре вазыйфаларында биш елдан да ким булмаган идарә итү эшчәнлеге тәҗрибәсе.

2. Конкурста катнашырга теләүче затлар конкурс комиссиясенә 2015 елның 27 апрелендәге 19 номерлы Түбән Кама шәһәр Советы карары белән расланган Түбән Кама шәһәре башкарма комитеты җитәкчесе вазыйфасын биләүгә конкурс үткәрү Тәртибенең 1 нче кушымтасында (алга таба - Тәртип) күрсәтелгән форма буенча гариза тапшыра, аңа түбәндәге документлар беркетелергә тиеш:

1) Тәртипкә 2 нче кушымта нигезендә форма буенча үз кулы белән тутырылган һәм имзаланган анкета һәм 3 х 4 см зурлыктагы фотография;

2) автобиография;

3) паспортның яки аны алмаштыручы документның төп нөсхәсе һәм күчермәсе (тиешле документ документларны тапшырганда һәм конкурска килгәч шәхсән тапшырыла);

4) югары белем булуны, эш стажын һәм квалификацияне раслаучы документлар:

- гражданинның эш (хезмәт) эшчәнлеген раслаучы хезмәт кенәгәсенең яисә башка документларның төп нөсхәсе һәм күчермәсе;

- һөнәри белем турында, шулай ук, гражданин теләге буенча, өстәмә һөнәри белем турында, гыйльми дәрәҗә, гыйльми исем бирү турында документларның төп нөсхәсе һәм күчермәсе. Конкурсант өстәмә рәвештә аның һөнәри әзерлеген характерлаучы башка документларны да тапшыра ала;

5) алынган керемнәре, мөлкәте һәм мөлкәти характердагы йөкләмәләре турында белешмәләр, шулай ук хатынының (иренең) һәм балигъ булмаган балаларының керемнәре, мөлкәте һәм мөлкәти характердагы йөкләмәләре турында белешмәләр.

Барлык чыганаклардан алынган керемнәр (элекке эш урыны яки сайлап алынган вазыйфаны биләү урыны буенча керемнәрне, пенсияләр, пособиеләр, башка түләүләрне кертеп) турында белешмәләр конкурска документлар тапшыру елыннан алдагы календарь ел өчен, шулай ук мөлкәт һәм мөлкәти характердагы йөкләмәләре турында мәгълүматлар конкурска документлар тапшыру ае алдыннан килгән айның беренче числосына карата (хисап датасына) тапшырыла.

Керемнәр, мөлкәт һәм мөлкәти характердагы йөкләмәләре турында белешмәләр Россия Федерациясе Президентының 2014 елның 23 июнендәге 460 номерлы Указы белән расланган белешмә формасы буенча тапшырыла;

6) муниципаль хезмәткә керүгә комачаулаучы авыруларның булмавы турында медицина учреждениесе бәяләмәсе;

7) шәхси (шәхсиләштерелгән) исәпкә алу системасында теркәлүне раслаучы документ, шул исәптән электрон документ формасында;

8) физик затны Россия Федерациясе территориясендә яшәү урыны буенча салым органында исәпкә кую турында таныклык;

9) хәрби исәпкә алу документлары - хәрби бурычлылар һәм хәрби хезмәткә чакырылырга тиешле затлар өчен.

3. Конкурста катнашу (конкурс үткәрү урынына бару һәм кире кайту, торак урынын наемга алу, яшәү, элемтә чаралары хезмәтеннән файдалану һ.б.) белән бәйле чыгымнар кандидатлар тарафыннан үз акчалары исәбеннән гамәлгә ашырыла.

|  |  |
| --- | --- |
| Түбән Кама шәһәре  Мэры урынбасары | М.В. Камелина |